cyanic-selkie/wikianc huggingface dataset:
พันธมิตรทางการทหารอังกฤษ-โปแลนด์
พันธมิตรทางการทหารอังกฤษ-โปแลนด์ หมายถึง ข้อตกลงระหว่างสหราชอาณาจักร และสาธารณรัฐโปแลนด์ที่สอง ในความร่วมมือระหว่างกันในกรณีที่ฝ่ายใดฝ่ายหนึ่งถูกโจมตีโดยประเทศในทวีปยุโรป ตามข้อตกลงลับในข้อตกลง "ประเทศในทวีปยุโรป" นี้เป็นที่เข้าใจว่าคือ เยอรมนี
ประวัติ
เมื่อวันที่ 31 มีนาคม ค.ศ. 1939 ในการตอบสนองต่อท่าทีของเยอรมนีที่ฝ่าฝืนข้อตกลงมิวนิก และยึดครองเชโกสโลวาเกีย สหราชอาณาจักรและฝรั่งเศสจึงสนับสนุนให้มีการรับประกันเอกราชของโปแลนด์
เมื่อวันที่ 6 เมษายน ค.ศ. 1939 ระหว่างการเดินทางเยือนกรุงลอนดอนของรัฐมนตรีว่าการกระทรวงการต่างประเทศโปแลนด์ ได้มีการตกลงให้มีการรับรองอย่างเป็นทางการเป็น พันธมิตรทางการทหาร ผ่านการเจรจา
และเมื่อวันที่ 13 เมษายน การให้การรับรองดังกล่าวยังมีผลไปถึงกรีซและโรมาเนีย ภายหลังการรุกรานอัลเบเนียของอิตาลีด้วย
สนธิสัญญาป้องกันร่วมกันระหว่างอังกฤษ-โปแลนด์
ในขณะนั้น ฮิตเลอร์กำลังต้องการดินแดนของนครเสรีดานซิก การยอมให้ทหารเคลื่อนทัพผ่านฉนวนโปแลนด์ และการมอบสิทธิพิเศษให้กับชนกลุ่มน้อยเชื้อสายเยอรมันในโปแลนด์ ด้วยเงื่อนไขของพันธมิตรทางการทหาร คู่เจรจาทั้งสองฝ่ายสามารถตัดสินใจที่จะตอบโต้กับการรุกล้ำดินแดนด้วยกำลังไม่ว่ากรณีใด ๆ ซึ่งสนธิสัญญาดังกล่าวไม่ได้กำหนดข้อผูกมัดในการธำรงไว้ซึ่งบูรณภาพแห่งดินแดนของคู่เจรจาอีกฝ่ายหนึ่ง สนธิสัญญาดังกล่าวได้มีการระบุถึง "ภัยคุกคามทางอ้อม" และความพยายามที่จะบ่อนทำลายเอกราชของคู่เจรจาอีกฝ่ายหนึ่งผ่าน "การแทรกซึมทางเศรษฐกิจ" ซึ่งหมายถึง ลักษณะพิเศษของเมืองดานซิก
รัฐบาลอังกฤษและรัฐบาลฝรั่งเศสต่างก็ตั้งใจที่จะดำเนินการอย่างอื่น นอกเหนือจากการปฏิบัติตามสนธิสัญญาที่ให้ไว้กับโปแลนด์ ในวันที่ 4 พฤษภาคม ผลของการประชุมในกรุงปารีส ได้ข้อสรุปว่า: "ชะตากรรมของโปแลนด์ขึ้นอยู่กับผลสุดท้ายของสงคราม ซึ่งขึ้นอยู่กับความสามารถของเราในการเอาชนะเยอรมนีมากกว่าการยื่นความช่วยเหลือให้กับโปแลนด์" รัฐบาลโปแลนด์ไม่ได้รับแจ้งให้ทราบการตัดสินใจดังกล่าว และการเจรจาระหว่างอังกฤษ-โปแลนด์ก็ยังคงดำเนินต่อไป และในเดือนพฤษภาคมนั้นเอง โปแลนด์ก็ได้ลงนามในข้อตกลงลับในพันธมิตรทางการทหารระหว่างฝรั่งเศส-โปแลนด์ เพิ่มเติมจากปี ค.ศ. 1921
จากผลของสนธิสัญญาดังกล่าว ทำให้ฮิตเลอร์เลื่อนกำหนดการรุกรานโปแลนด์ออกไป จากวันที่ 26 สิงหาคม ไปเป็นวันที่ 1 กันยายน
การวิเคราะห์
เมื่อวันที่ 17 กันยายน 1939 กองทัพแดงรุกรานโปแลนด์จากแนวชายแดนโปแลนด์ทางด้านตะวันออก รัฐบาลโปแลนด์สั่งการให้มีการถอนกำลังทั้งหมด และห้ามต้านทานทหารโซเวียต เนื่องจากทั้งการให้การรับรองฝ่ายเดียวของอังกฤษ และสนธิสัญญาสองฝ่าย กำหนดเงื่อนไขว่า คู่เจรจาที่ถูกรุกรานตัดสินใจที่จะเผชิญหน้ากับประเทศผู้รุกรานอย่างเป็นปรปักษ์ แต่เนื่องจากโปแลนด์ไม่กระทำเช่นนั้น รัฐมนตรีว่าการกระทรวงการต่างประเทศ ลอร์ดฮาลิแฟกซ์ จึงเตือนว่าสหราชอาณาจักรไม่จำเป็นที่จะต้องประกาศสงครามกับสหภาพโซเวียตตามข้อตกลงแต่อย่างใด
สุภัค ลิขิตกุล
สุภัค ลิขิตกุล (เกิด 24 สิงหาคม พ.ศ. 2494) เป็นนางงาม นางแบบ และนักแสดงชาวไทย พ.ศ. 2516 เธอก็ได้รับการทาบทามจาก จินตนา ไชยกุล ผู้อำนวยการสร้างของบริษัท ปัฐวิกรณ์แผนกภาพยนตร์ ให้เธอมาแสดงหนังในเรื่อง ผู้กองยอดรัก (2516) ร่วมแสดงกับสมบัติ เมทะนี ในเวลาไล่เลี่ยกันเธอก็มีผลงานเรื่องที่สอง ได้สร้างหนังแนวอภินิหารเรื่อง ท่าเตียน (2516) ผลงานการสร้างของ สมโพธิ แสงเดือนฉาย ในนามของบริษัทไชโยสโคป โดยแสดงคู่พระเอกดังยุคนั้น สมบัติ เมทะนี ผลงานเรื่องต่อ ๆ อาทิ บริษัทศิลปสยามภาพยนตร์ โดย สุริยน ดวงทองดี ได้ทาบทามเธอมารับบท แม่นาคพระโขนง (2516) แสดงคู่กับยอดชาย เมฆสุวรรณ
สุภัค ลิขิตกุลเกิดที่บางลำพู เป็นบุตรีคนสุดท้องของ นายจำลอง และนางทองดี ลิขิตกุล ในจำนวนพี่น้อง 4 คน สุภัคเริ่มเข้ารับการศึกษาชั้นต้นที่โรงเรียนอนุบาลพรประสาท เรียนอยู่ที่นั่นได้ 2 ปี ก็เข้าศึกษาต่อที่โรงเรียนราชินี ตั้งแต่ชั้นประถมปีที่ 1 เรื่อยมาจนถึงมัธยมศึกษาปีที่ 6 เมื่อจบมาก็มาเรียนด้านภาษาอังกฤษและพิมพ์ดีดเพิ่มเติม ศึกษาด้านภาษาอังกฤษอยู่ 2 ปีก็ได้ทำงานเป็นดีไซน์ไทย เกี่ยวกับการออกแบบเครื่องแต่งกาย และเกี่ยวกับความงามของสตรี
ในปลายปี พ.ศ. 2517 สุภัค ลิขิตกุลก็ได้ประกาศอำลาวงการแสดงไปอย่างกะทันหัน โดยหันเหทำอาชีพแอร์โฮสเตรส ของสายการบินแอร์สยาม แต่ก็ทำงานได้ไม่นานเท่าไร สายการบินก็เลิกกิจการไป จึงอยู่กับบ้าน และเธอได้พบรักกับชายหนุ่มนักธุรกิจคนหนึ่ง และประกาศหมั้นกับคุณดิเรก เอกวิริยะกุล ในปี พ.ศ. 2520 ทั้งสองได้แต่งงานกันเมื่อวันที่ 18 สิงหาคม 2520 ที่โรงแรมไฮแอทราม่า ทั้งสองได้ให้กำเนิดทายาทหนึ่งคนเป็นชายคือ ดิรุตติ์ เอกวิริยะกุล (โก้) กับลูกติดของคุณดิเรกอีกคนคือดิรัตน์ เอกวิริยะกุล
เครือดัชชีแอร์เน็สท์
เครือดัชชีแอร์เน็สท์ (Ernestinische Herzogtümer) หรือ เครือดัชชีซัคเซิน (Sächsische Herzogtümer) คือเครือดัชชีที่ตั้งอยู่ติดกันกับกับดัชชีซัคเซินอื่นๆ ที่เป็นอาณาจักรขนาดเล็กที่ตั้งอยู่ในบริเวณทือริงเงินในประเทศเยอรมนีปัจจุบันที่ปกครองโดยดยุกสายตระกูลแอร์เน็สท์ของราชวงศ์เวททิน
บทนำ
ดัชชีซัคเซินเริ่มแตกแยกกันเป็นรัฐย่อยๆ ในคริสต์ศตวรรษที่ 15 โดยมีสาเหตุมาจากกฎการสืบครองดินแดน (Order of succession) เก่าของเยอรมนีที่แบ่งทรัพย์สมบัติและที่ดินระหว่างบุตรชายทุกคน นอกจากนั้นแต่ละคนก็ยังดำรงตำแหน่ง 'ดยุก' บางครั้งพี่น้องก็จะปกครองร่วมกัน แต่บางครั้งก็จะแยกกัน ดัชชีซัคเซินบางอาณาจักรก็ดำรงการปกครองเป็นอิสระจากรัฐอื่นมาจนถึงปี ค.ศ. 1918 สถานะการณ์เช่นเดียวกันนี้ก็เกิดขึ้นกับตระกูลรอยส์ (House of Reuss) และ ตระกูลชวาร์ซบวร์ค (House of Schwarzburg) ที่ทำให้ทือริงเงินกลายเป็นรัฐเล็กรัฐน้อยมาตั้งแต่ปลายคริสต์ศตวรรษที่ 15 มาจนถึงต้นคริสต์ศตวรรษที่ 20
ภาวะเลือดจาง
โลหิตจาง หรือ ภาวะเลือดจาง (Anemia or Anaemia) เป็นการลดลงของจำนวนเม็ดเลือดแดงน้อยกว่าปกติ หรือปริมาณฮีโมโกลบินในเลือดน้อยกว่าปกติ นอกจากนี้ยังรวมถึงภาวะที่ความสามารถในการจับออกซิเจนของโมเลกุลฮีโมโกลบินลดลง ทั้งจากความผิดปกติของโครงสร้างหรือจำนวนฮีโมโกลบินที่สร้างขึ้นเช่นในภาวะขาดฮีโมโกลบิน (hemoglobin deficiency) บางชนิด
เนื่องจากฮีโมโกลบิน (โปรตีนที่พบภายในเม็ดเลือดแดง) ปกติทำหน้าที่ขนส่งออกซิเจนจากปอดไปยังเนื้อเยื่อ โลหิตจางจึงทำให้เกิดภาวะเลือดมีออกซิเจนน้อย (hypoxia) ที่อวัยวะ และเนื่องจากเซลล์ทุกเซลล์ในมนุษย์ต้องการออกซิเจนเพื่อดำรงชีวิต โลหิตจางในระดับต่างๆ จึงทำให้เกิดอาการทางคลินิกตามมาได้หลายรูปแบบ
โลหิตจางเป็นความผิดปกติของเลือดที่พบได้บ่อยที่สุด แบ่งออกได้เป็นหลายชนิดและมีหลายสาเหตุ การแบ่งประเภทของโลหิตจางแบ่งได้หลายแบบ ทั้งจากรูปลักษณ์ของเม็ดเลือดแดง กลไกสาเหตุที่นำให้เกิด และอาการทางคลินิกที่แสดงออก เป็นต้น โลหิตจางสามชนิดหลักๆ ได้แก่การเสียเลือดจำนวนมาก (เกิดเฉียบพลันเช่นการตกเลือด หรือเกิดเรื้อรังจากการเสียเลือดปริมาณน้อยๆ เป็นเวลานาน) การทำลายเม็ดเลือดจำนวนมาก (การทำลายเม็ดเลือดแดง (hemolysis)) หรือการสร้างเม็ดเลือดแดงลดลง (การสร้างเม็ดเลือดไม่มีประสิทธิภาพ (ineffective hematopoiesis))
การวิเคราะห์สาเหตุโลหิตจางแบ่งออกเป็น 2 ทางใหญ่ๆ คือ วิเคราะห์จากกลไก ("kinetic" approach) ได้แก่ การประเมินการสร้าง การทำลาย และการสูญเสียเม็ดเลือด และวิเคราะห์จากรูปร่างเม็ดเลือด ("morphologic" approach) ซึ่งแบ่งโลหิตจางออกตามขนาดของเม็ดเลือดแดง การวิเคราะห์จากรูปร่างเม็ดเลือดนั้นระยะแรกอาศัยการทดสอบที่เร็วและราคาถูก (ปริมาตรเม็ดเลือดเฉลี่ย (Mean corpuscular volume; MCV)) ในทางกลับกันการมองที่คำถามถึงการสร้างเม็ดเลือดก่อนจะทำให้เข้าถึงสาเหตุในผู้ป่วยที่มีหลายสาเหตุของโลหิตจางร่วมด้วยอย่างรวดเร็ว
อาการและอาการแสดง
ภาวะโลหิตจางในหลายคนอาจไม่มีอาการหรือมีอาการน้อยจนไม่ทราบว่าเป็น อาการและอาการแสดงอาจเกี่ยวกับตัวภาวะโลหิตจางเองหรือเกี่ยวกับสาเหตุที่ทำให้เกิดภาวะโลหิตจาง
ส่วนใหญ่ผู้ที่มีภาวะโลหิตจางจะให้ประวัติอาการที่ไม่จำเพาะ เช่น รู้สึกเหนื่อย หรืออ่อนล้า รู้สึกไม่สบายทั่วตัว และบางครั้งระดับสมาธิลดลง นอกจากนี้ผู้ป่วยยังให้ประวัติหายใจลำบากขณะออกแรง ในผู้ป่วยโลหิตจางรุนแรงร่างกายอาจชดเชยความบกพร่องของการขนส่งออกซิเจนของเลือดด้วยการเพิ่มปริมาตรเลือดส่งออกจากหัวใจต่อนาที (cardiac output) ทำให้ผู้ป่วยมีอาการที่เกี่ยวข้องเช่นใจสั่น ปวดเค้นหน้าอก (หากมีโรคหัวใจอยู่เดิม) ปวดขาเป็นพักๆ และอาการของภาวะหัวใจวาย
การตรวจร่างกายพบอาการแสดง เช่น ภาวะซีด (ผิวหนัง เยื่อเมือก และเนื้อใต้เล็บซีด) แต่ก็ไม่ใช่อาการแสดงที่เชื่อถือได้ อาจพบอาการแสดงของสาเหตุจำเพาะของโลหิตจาง เช่น สภาพเล็บรูปช้อน (koilonychia) ในผู้ป่วยโลหิตจางจากการขาดธาตุเหล็ก, ดีซ่านในโลหิตจางที่เป็นผลจากเม็ดเลือดแดงถูกทำลายผิดปกติ ในโลหิตจางจากเม็ดเลือดแดงแตก, สภาพวิรูปของกระดูก พบในทาลัสซีเมีย เมเจอร์ หรือแผลเปื่อยที่ขาพบในโรคเม็ดเลือดแดงเป็นรูปเคียว (sickle-cell disease)
ในโลหิตจางชนิดรุนแรง อาจมีอาการแสดงของระบบไหลเวียนผิดปกติ เช่น หัวใจเต้นเร็ว มีเสียงฟู่ของหัวใจ (murmur) และหัวใจโต ซึ่งอาจเป็นอาการแสดงของภาวะหัวใจวาย
ผู้ป่วยโรครับประทานสิ่งที่ไม่ใช่อาหาร (Pica) เช่นกินดิน กระดาษ ขี้ผึ่ง หญ้า น้ำแข็ง หรือผม ฯลฯ อาจมีอาการของการขาดธาตุเหล็ก แม้ว่าอาจเกิดได้ในผู้ที่มีระดับฮีโมโกลบินปกติ
ภาวะโลหิตจางเรื้อรังอาจทำให้มีพฤติกรรมเปลี่ยนแปลงในเด็ก และเป็นผลโดยตรงต่อความบกพร่องของพัฒนาการทางระบบประสาทในทารก และทำให้ประสิทธิภาพในการเรียนรู้ในวัยเข้าโรงเรียนลดลงได้
กลุ่มอาการขาไม่อยู่นิ่ง (Restless legs syndrome) พบได้บ่อยในผู้ป่วยโลหิตจางจากการขาดธาตุเหล็ก
อาการที่พบได้ไม่บ่อยได้แก่แขนขาบวม แสบร้อนหน้าอกเรื้อรัง มีฟกช้ำไม่ชัดเจน อาเจียน เหงื่อออกมาก และมีเลือดในอุจจาระ
การวินิจฉัย
โดยทั่วไป ในการตรวจเลือดครั้งแรกแพทย์จะสั่งการตรวจนับเม็ดเลือดอย่างสมบูรณ์ (CBC) เพื่อวินิจฉัยภาวะโลหิตจาง นอกเหนือจากรายงานจำนวนเม็ดเลือดแดงและระดับฮีโมโกลบินที่ได้แล้ว เครื่องตรวจนับเม็ดเลือดอัตโนมัติยังสามารถวัดขนาดของเม็ดเลือดแดงได้ด้วยวิธีการ flow cytometry ซึ่งเป็นเครื่องมือสำคัญที่ช่วยแยกแยะสาเหตุของโลหิตจาง การตรวจสเมียร์เลือดด้วยกล้องจุลทรรศน์ก็มีประโยชน์และในบางครั้งจำเป็นต้องทำในบางแห่งที่ไม่มีเครื่องตรวจนับเม็ดเลือดอัตโนมัติ
เครื่องตรวจนับเม็ดเลือดอัตโนมัติรุ่นใหม่สามารถวัดค่าพารามิเตอร์ได้ 4 อย่าง คือ นับจำนวนเม็ดเลือดแดง, ความเข้มขันของฮีโมโกลบิน, ปริมาตรเม็ดเลือดเฉลี่ย (Mean corpuscular hemoglobin; MCH) และความกว้างการกระจายของเม็ดเลือดแดง (Red blood cell distribution width; RDW) ซึ่งทำให้สามารถคำนวณค่าอื่นๆ ได้แก่ ฮีมาโทคริต (Hematocrit), ฮีโมโกลบินในเม็ดเลือดเฉลี่ย (Mean corpuscular hemoglobin; MCH) และความเข้มข้นของฮีโมโกลบินในเม็ดเลือดเฉลี่ย (Mean corpuscular hemoglobin concentration; MCHC) จากนั้นนำค่ามาเปรียบเทียบกับค่าปกติของอายุและเพศต่างๆ การตรวจนับบางครั้งอาจประมาณค่าฮีมาโทคริตจากการวัดโดยตรง การนับจำนวนเรติคิวโลไซต์ (Reticulocyte counts) และการวิเคราะห์โรคจากกลไก ("kinetic" approach) เป็นที่นิยมมากขึ้นกว่าในอดีตในศูนย์การแพทย์ขนาดใหญ่ในสหรัฐอเมริกาและหลายประเทศเพราะเครื่องนับอัตโนมัติปัจจุบันสามารถนับจำนวนเรติคิวโลไซต์ได้ การนับจำนวนเรติคิวโลไซต์เป็นการวัดปริมาณของการสร้างเม็ดเลือดแดงใหม่โดยไขกระดูก ดัชนีการสร้างเรติคิวโลไซต์ (reticulocyte production index; RPI) เป็นการคำนวณอัตราส่วนระหว่างระดับของโลหิตจางกับจำนวนเรติคิวโลไซต์ที่เพิ่มขึ้นเพื่อตอบสนองต่อภาวะโลหิตจาง เพราะเมื่อเกิดภาวะโลหิตจางไขกระดูกจะต้องทำหน้าที่สร้างเม็ดเลือดแดงใหม่ๆ ออกมาเพิ่มขึ้นเพื่อให้ระบบไหลเวียนโลหิตทำงานใกล้เคียงสภาวะปกติ ดังนั้นหากระดับของโลหิตจางนั้นสูงมากแม้จะมีจำนวนเรติคิวโลไซต์ในเกณฑ์ "ปกติ" ก็อาจแปลผลได้ว่าไขกระดูกตอบสนองต่อภาวะโลหิตจางไม่เพียงพอ
หากไม่มีเครื่องนับเม็ดเลือดอัตโนมัติ การนับจำนวนเรติคิวโลไซต์ก็สามารถทำได้ด้วยการย้อมฟิล์มเลือดพิเศษ ในการตรวจด้วยมือนั้น การวัดความสามารถในการสร้างเม็ดเลือดของไขกระดูกสามารถวัดเชิงปริมาณได้โดยการสังเกตเปลี่ยนแปลงจำนวนและรูปร่างของเม็ดเลือดแดงตัวอ่อนภายใต้กล้องจุลทรรศน์ เม็ดเลือดแดงที่สร้างใหม่จากไขกระดูกมักมีขนาดใหญ่กว่าเม็ดเลือดแดงอายุมากและมักย้อมติดสีต่างกัน (polychromasia) และแม้ว่าจะพบจุดที่เสียเลือดได้อย่างชัดเจนก็ตาม การประเมินการสร้างเม็ดเลือดแดง (erythropoiesis) สามารถช่วยประเมินว่าไขกระดูกจะสามารถชดเชยการเสียเลือดได้หรือไม่ และที่อัตราเท่าไร
หากไม่สามารถหาสาเหตุของโลหิตจางได้ แพทย์อาจใช้การทดสอบอื่นๆ เพิ่มเติม เช่น อัตราการตกตะกอนของเม็ดเลือดแดง (ESR), เฟอร์ริติน (ferritin), เหล็กในซีรัม (serum iron), ทรานสเฟอร์ริน (transferrin), ระดับโฟเลตในเม็ดเลือดแดง (RBC folate level), วิตามินบี12 ในซีรัม (serum vitamin B12), ฮีโมโกลบิน อิเล็กโตรโฟรีซิส (hemoglobin electrophoresis), การทดสอบการทำงานของไต (renal function tests) เช่น ครีเอตินินในซีรัม
หากยังไม่สามารถวินิจฉัยได้หรือทำได้ยาก การตรวจไขกระดูกช่วยในการตรวจเซลล์ต้นกำเนิดของเม็ดเลือดแดงได้โดยตรง
การสร้างเม็ดเลือด เทียบกับ การทำลายหรือการเสียเลือด
การวิเคราะห์โรคโลหิตจางจากกลไก ("kinetic" approach) ให้ผลซึ่งเป็นที่ยอมรับว่าเป็นการจัดประเภทที่สัมพันธ์ทางคลินิกมากที่สุด การจัดประเภทแบบนี้ขึ้นกับการประเมินค่าพารามิเตอร์ทางโลหิตวิทยาหลายตัว โดยเฉพาะจำนวนเรติคิวโลไซต์ (reticulocyte; ต้นกำเนิดของเม็ดเลือดแดงตัวเต็มวัย) ในเลือด การวิเคราะห์แบบนี้จะแบ่งประเภทของโลหิตจางโดยอาศัยการลดการสร้างเม็ดเลือดแดงเทียบกับการเพิ่มการทำลายหรือการสูญเสียเม็ดเลือดแดง อาการแสดงทางคลินิกของการสูญเสียหรือทำลายเม็ดเลือดแดง เช่น ฟิล์มเลือดผิดปกติร่วมกับอาการแสดงของการสลายของเม็ดเลือดแดง (hemolysis), ระดับแลกเตตดีไฮโดรจีเนสสูงขึ้นแสดงถึงการทำลายเซลล์, หรืออาการแสดงของเลือดออก เช่น มีเลือดปนในอุจจาระ พบการตกเลือดจากภาพรังสี หรือการเห็นว่ามีเลือดออกชัดเจน
ด้านล่างเป็นแผนภาพอย่างง่ายๆ ของการวิเคราะห์โรคโลหิตจางจากกลไก
ขนาดของเม็ดเลือดแดง
ในการวิเคราะห์โรคโลหิตจางจากรูปร่างเม็ดเลือด (morphological approach) จะจัดแบ่งโลหิตจางออกตามขนาดของเม็ดเลือดแดงซึ่งสามารถตรวจโดยใช้เครื่องนับอัตโนมัติหรือการดูสเมียร์เลือดจากกล้องจุลทรรศน์ก็ได้ ขนาดของเม็ดเลือดแดงแสดงออกมาเป็นค่าที่เรียกว่า ปริมาตรเม็ดเลือดเฉลี่ย (mean corpuscular volume; MCV) หากเซลล์มีขนาดเล็กกว่าปกติ คือน้อยกว่า 80 เฟมโตลิตร จะเรียกว่าโลหิตจางชนิดเม็ดเลือดขนาดเล็ก (Microcytic anemia) หากเซลล์มีขนาดปกติ คือระหว่าง 80–100 เฟมโตลิตร จะเรียกว่าโลหิตจางชนิดเม็ดเลือดขนาดปกติ (Normocytic anemia) และทำนองเดียวกันหากเซลล์ขนาดใหญ่กว่าปกติ คือมากกว่า 100 เฟมโตลิตร จะเรียกว่าโลหิตจางชนิดเม็ดเลือดขนาดใหญ่ (Macrocytic anemia) การแบ่งแบบนี้ช่วยทำให้ถึงสาเหตุของโลหิตจางที่พบได้บ่อยได้อย่างรวดเร็ว ตัวอย่างเช่น โลหิตจางชนิดเม็ดเลือดขนาดเล็กมักเป็นผลของการขาดธาตุเหล็ก ในการสืบค้นทางคลินิกนั้นปริมาตรเม็ดเลือดเฉลี่ยนับเป็นข้อมูลลำดับแรกๆ ที่ได้มา ดังนั้นแม้แพทย์จะเชื่อถือปรัชญาการวิเคราะห์โรคโลหิตจางจากกลไกว่ามีประโยชน์มากกว่าเพียงใดแต่ลักษณะของเม็ดเลือดแดงก็ยังเป็นข้อมูลสำคัญในการจัดประเภทและการวินิจฉัย
ด้านล่างเป็นแผนภาพแสดงการวิเคราะห์โรคโลหิตจางโดยเริ่มต้นที่ปริมาตรเม็ดเลือดเฉลี่ย
ลักษณะอื่นๆ ที่เห็นได้ในสเมียร์เลือดอาจช่วยบ่งถึงการวินิจฉัยเฉพาะโรค ตัวอย่างเช่น เม็ดเลือดขาวผิดปกติอาจบอกถึงสาเหตุจากไขกระดูก <!--
Microcytic anemia
Iron deficiency anemia is the most common type of anemia overall and it has many causes. RBCs often appear hypochromic (paler than usual) and microcytic (smaller than usual) when viewed with a microscope.
Macrocytic anemia
Macrocytic anemia can be further divided into "megaloblastic anemia" or "non-megaloblastic macrocytic anemia". The cause of megaloblastic anemia is primarily a failure of DNA synthesis with preserved RNA synthesis, which result in restricted cell division of the progenitor cells. The megaloblastic anemias often present with neutrophil hypersegmentation (6–10 lobes). The non-megaloblastic macrocytic anemias have different etiologies (i.e. there is unimpaired DNA globin synthesis,) which occur, for example in alcoholism.
In addition to the non-specific symptoms of anemia, specific features of vitamin B12 deficiency include peripheral neuropathy and subacute combined degeneration of the cord with resulting balance difficulties from posterior column spinal cord pathology. Other features may include a smooth, red tongue and glossitis.
The treatment for vitamin B12-deficient anemia was first devised by William Murphy who bled dogs to make them anemic and then fed them various substances to see what (if anything) would make them healthy again. He discovered that ingesting large amounts of liver seemed to cure the disease. George Minot and George Whipple then set about to chemically isolate the curative substance and ultimately were able to isolate the vitamin B12 from the liver. All three shared the 1934 Nobel Prize in Medicine.
Normocytic anemia
Normocytic anemia occurs when the overall hemoglobin levels are always decreased, but the red blood cell size (Mean corpuscular volume) remains normal. Causes include:
Dimorphic anemia
When two causes of anemia act simultaneously, e.g., macrocytic hypochromic, due to hookworm infestation leading to deficiency of both iron and vitamin B12 or folic acid or following a blood transfusion more than one abnormality of red cell indices may be seen. Evidence for multiple causes appears with an elevated RBC distribution width (RDW), which suggests a wider-than-normal range of red cell sizes.
ทับหลัง
ทับหลัง คือ ส่วนโครงสร้างแนวนอน ทำหน้าที่รับน้ำหนักของผนังซึ่งอยู่เหนือช่องว่าง อาทิ วงกบประตูหรือหน้าต่าง และถ่ายน้ำหนักลงไปยังเสาเอ็นและยึดประตูและหน้าต่างเข้ากับผนัง นอกจากนี้ยังใช้เรียกสิ่งที่อยู่บนหน้าต่างหรือประตูหลังกรอบเช็ดหน้า ใช้บังคับปลายเดือยบานแผละหน้าต่างหรือประตูว่า ทับหลังหน้าต่าง หรือ ทับหลังประตู
ในประเทศไทย ทับหลัง หมายความรวมถึง ลวดลายที่ทำประดับไว้บนหลังตู้ หรือท่อนหินรูปสี่เหลี่ยมผืนผ้าที่สลักเป็นลวดลายต่าง ๆ ประดับอยู่เหนือประตูเข้าปราสาทหิน เช่น ทับหลังนารายณ์บรรทมสินธุ์ของปราสาทพนมรุ้ง
คาโนอะ อิการาชิ
คาโนอะ อิการาชิ (เกิด 1 ตุลาคม พ.ศ. 2540) เป็นนักเล่นกระดานโต้คลื่นชาวญี่ปุ่น - อเมริกันที่เข้าแข่งขันระดับโลกมาตั้งแต่ปี พ.ศ. 2555 เขาเป็นมือใหม่ที่อายุน้อยที่สุดในการแข่งขัน เวิร์ลด์เซิร์ฟลีก (WSL) แชมเปียนทัวร์ (CT) ในปี พ.ศ. 2559 และเก็บชัยชนะในรอบที่หนึ่งได้มากกว่านักเล่นกระดานโต้คลื่นคนอื่น ๆ ได้อันดับที่ 2 ในการแข่งขัน Pipeline และอันดับที่ 20 โดยรวมในปีนั้น ผลงานที่ยิ่งใหญ่ที่สุดของเขาในการแข่งขันอาชีพคือ 2019 WSL CT ซึ่งเขาได้รับรางวัล Corona Bali Protected และได้อันดับที่ 6 โดยรวมในปีนั้น
สมาคมนักข่าวแห่งประเทศไทย
สมาคมนักข่าวแห่งประเทศไทย เป็นองค์กรวิชาชีพของสื่อมวลชนไทย ก่อตั้งเมื่อ พ.ศ. 2498 และต่อมาได้รวมกับสมาคมนักหนังสือพิมพ์แห่งประเทศไทย กลายเป็นสมาคมนักข่าวนักหนังสือพิมพ์แห่งประเทศไทย เมื่อวันที่ 2 มีนาคม พ.ศ. 2543
สมาคมนักข่าวฯ ก่อตั้งขึ้นเนื่องจากสมาชิกสมาคมหนังสือพิมพ์แห่งประเทศไทยกลุ่มหนึ่ง รู้สึกว่าสมาคมหนังสือพิมพ์ฯ นั้นถูกครอบงำโดยอำนาจทางการเมือง อีกทั้งไม่พึงพอใจในการแถลงงบดุลอย่างคลุมเครือในการประชุมสามัญประจำปี จนถึงขั้นประท้วง "วอล์กเอาท์" เดินออกจากห้องประชุมจนเกือบหมด ไม่กี่วันหลังจากนั้น นักข่าวนักหนังสือพิมพ์ส่วนหนึ่งได้จับกลุ่มกันคิดที่จะก่อตั้งสมาคมใหม่ ที่มีวัตถุประสงค์ตรงกับ อุดมการณ์ของตน และใช้ชื่อว่า "สมาคมนักข่าวแห่งประเทศไทย"
นายกสมาคมคนแรกคือนายอิศรา อมันตกุล
มาร์ตีนิก
คริสโตเฟอร์ โคลัมบัส เดินทางมาพบเกาะนี้ใน ค.ศ. 1502 ต่อมาชาวฝรั่งเศสเข้ามาตั้งถิ่นฐานใน ค.ศ. 1635 และเป็นอาณานิคมฝรั่งเศสใน ค.ศ. 1674 ในคริสต์ศตวรรษที่ 17 ชาวดัตช์และชาวอังกฤษเข้าโจมตี ใน ค.ศ. 1762 อังกฤษเข้ายึดครองแต่ฝรั่งเศสยึดกลับคืนมาได้ อังกฤษยึดครองอีกครั้งระหว่าง ค.ศ. 1794-1802 และ ค.ศ. 1809-1814 จน ค.ศ. 1946 ฝรั่งเศสประกาศเกาะนี้เป็นจังหวัดโพ้นทะเลของฝรั่งเศส
รายพระนามผู้ปกครองโอมาน
สุลต่านแห่งรัฐสุลต่านโอมาน คือพระมหากษัตริย์และประมุขแห่งรัฐสุลต่านโอมาน สุลต่านแห่งโอมานนั้นสืบทอดมาจากราชวงศ์อัลซายิดซึ่งปกครองโอมานมาตั้งแต่กลางยุคศตวรรษที่ 18 จนถึงปัจจุบัน
สุลต่านพระองค์ปัจจุบันคือ สมเด็จพระราชาธิบดีสุลต่านฮัยษัม บิน ฏอริก อัสซะอีด ขึ้นครองราชสมบัติตั้งแต่ 11 มกราคม ค.ศ.​ 2020
สมาคมนักหนังสือพิมพ์แห่งประเทศไทย
สมาคมนักหนังสือพิมพ์แห่งประเทศไทย เป็นองค์กรวิชาชีพของสื่อมวลชนไทย ก่อตั้งเมื่อ พ.ศ. 2508 และต่อมาได้รวมกับสมาคมนักข่าวแห่งประเทศไทย กลายเป็นสมาคมนักข่าวนักหนังสือพิมพ์แห่งประเทศไทย เมื่อวันที่ 2 มีนาคม พ.ศ. 2543
นโยบายการคลัง
การเปลี่ยนแปลงระดับและองค์ประกอบของการเก็บภาษีอากรและรายจ่ายภาครัฐมีผลต่อตัวแปรเศรษฐกิจมหภาค ดังนี้
ผลิตภัณฑ์กระดาษไทย
บริษัท ผลิตภัณฑ์กระดาษไทย จำกัด (Thai Paper CO., Ltd.) คือบริษัทเอกชน ดำเนินธุรกิจในการผลิตและจัดจำหน่ายกระดาษพิมพ์เขียนสำหรับการใช้งานหลากหลายประเภท ภายใต้ยี่ห้อ เอสซีจี เปเปอร์ ซึ่งเป็นบริษัทในเครือธุรกิจเอสซีจี โดยการสื่อสารภายในกลุ่มบริษัท ใช้อักษรย่อแทนชื่อหน่วยงานว่า "ทีพีซี"
ประวัติ
บจก.ผลิตภัณฑ์กระดาษไทย ก่อตั้งเมื่อวันที่ 22 มิถุนายน พ.ศ. 2526 ด้วยทุนจดทะเบียน 1,200 ล้านบาท โดยก่อตั้งโรงงานในเขตพื้นที่กลุ่มโรงงานบ้านโป่ง ซึ่งมีโรงงานผลิตกระดาษคราฟท์ และโรงงานผลิตเยื่อกระดาษอยู่ก่อนแล้ว
เดิมทีสินค้าที่ บจก.ผลิตภัณฑ์กระดาษไทย ผลิตโดยมากจะส่งขายให้กับผู้แปรรูปกระดาษรายย่อย หรือโรงพิมพ์ต่างๆ ในลักษณะของม้วนกระดาษสำหรับป้อนเข้าสู่เครื่องตัด หรือกระดาษแผ่นใหญ่เพื่อใช้ป้อนเข้าเครื่องตัดขนาดเล็ก และเครื่องพิมพ์ชนิดต่างๆ
ในช่วงประมาณปี พ.ศ. 2549-ปัจจุบัน มีการผลิตสินค้าเพื่อขายถึงผู้ใช้โดยตรงเพิ่มเข้ามา โดยเฉพาะกระดาษถ่ายเอกสารขนาด เอ4 ซึ่งมีตลาดทั้งภายในประเทศ และต่างประเทศ
ธีรวุฒิ บุตรศรีภูมิ
พลตำรวจเอกธีรวุฒิ บุตรศรีภูมิ อดีตผู้บัญชาการตำรวจภูธรภาค 9 และ 7 ผู้ช่วยผู้บัญชาการตำรวจแห่งชาติ กรรมการตุลาการศาลปกครองผู้ทรงคุณวุฒิ กรรมการข้าราชการตำรวจผู้ทรงคุณวุฒิ และอดีตรัฐมนตรีช่วยว่าการกระทรวงมหาดไทย ในรัฐบาลของพลเอกสุรยุทธ์ จุลานนท์ หลังการรัฐประหารในประเทศไทย พ.ศ. 2549
ประวัติ
ธีรวุฒิ บุตรศรีภูมิ เกิดเมื่อวันที่ 12 กันยายน พ.ศ. 2487 ที่จังหวัดนครราชสีมา สมรสกับนางสกุล บุตรศรีภูมิ มีบุตรชาย 3 คน ธีรวุฒิ บุตรศรีภูมิ สำเร็จการศึกษาจากโรงเรียนนายร้อยตำรวจ รุ่นที่ 20 รุ่นเดียวกันกับ สันต์ ศรุตานนท์ และสุนทร ซ้ายขวัญ และสำเร็จการศึกษาระดับปริญญาโท ด้านรัฐประศาสนศาสตร์ จากสถาบันบัณฑิตพัฒนบริหารศาสตร์ (นิด้า) นอกจากนี้ยังผ่านการอบรมหลักสูตรเอฟบีไอ จากประเทศสหรัฐอเมริกาอีกด้วย
ด้านชีวิตครอบครัวสมรสกับนางสกล บุตรศรีภูมิ (เสียชีวิต) มีบุตรด้วยกัน 3 คน คือ นายวิสุทธิ บุตรศรีภูมิ พ.ต.อ.วุฒิชาติ บุตรศรีภูมิ และนายวุฒิชัย บุตรศรีภูมิ (เสียชีวิต)
การทำงาน
ธีรวุฒิ บุตรศรีภูมิ รับราชการตำรวจ เคยดำรงตำแหน่ง ผบ.หมวด สถานีตำรวจภูธรอำเภอหนองจิก จังหวัดปัตตานี เป็นผู้บัญชาการตำรวจภูธรภาค 9, ภาค 7 มีผลงานปราบปรามขบวนการโจรก่อการร้ายหลายราย เช่น ยูโซะ ท่าน้ำ และถูกยิงได้รับบาดเจ็บจากการปะทะกับผู้ก่อความไม่สงบถึง 3 ครั้ง โดยก่อนจะเกษียณอายุราชการในตำแหน่งผู้ช่วยผู้บัญชาการตำรวจแห่งชาติ ในปี พ.ศ. 2547 ดำรงตำแหน่งผู้บัญชาการตำรวจภูธรภาค 9 โดยระหว่างอยู่ในตำแหน่งดังกล่าว ได้ควบคุมและจัดการสถานการณ์จนเป็นช่วงเวลาที่มีเหตุการณ์เกิดขึ้นน้อยที่สุด และได้เกษียณอายุราชการตำแหน่งผู้ช่วยผู้บัญชาการตำรวจแห่งชาติ ในชั้นยศ "พลตำรวจโท"
หลังจากเกษียณอายุราชการ ได้รับแต่งตั้งเป็นกรรมการตุลาการศาลปกครอง (ผุ้ทรงคุณวุฒิ) เป็นอนุกรรมการพิจารณาและไตร่สวน คณะกรรมการการเลือกตั้ง และเป็นกรรมการข้าราชการตำรวจผู้ทรงคุณวุฒิ (จากการเลือกตั้งโดยข้าราชการตำรวจทั่วประเทศ) อีกด้วย
ต่อมาในการจัดตั้งรัฐบาลหลังการรัฐประหาร พ.ศ. 2549 พลตำรวจโท ธีรวุฒิ บุตรศรีภูมิ ได้รับตำแหน่งรัฐมนตรีช่วยว่าการกระทรวงมหาดไทย กำกับดูแลการแก้ไขปัญหาความไม่สงบใน 3 จังหวัดชายแดนภาคใต้ทั้งนี้ ธีรวุฒิ บุตรศรีภูมิ เป็นข้าราชการตำรวจเพียงไม่กี่นายที่ได้รับพระราชทานบรรดาศักดิ์ Dato จากสุลต่านแห่งรัฐกลันตัน
หลังจากพ้นตำแหน่งรัฐมนตรี ธีรวุฒิ บุตรศรีภูมิ ได้รับการแต่งตั้งให้เป็นที่ปรึกษากิตติมศักดิ์ในคณะกรรมาธิการหลายคณะในสภาผู้แทนราษฏร อาทิ คณะกรรมาธิการการตำรวจ คณะกรรมาธิการวิสามัญพิจารณาศึกษาแนวทางปรองดองแห่งชาติ และคณะกรรมาธิการการกฎหมาย การยุติธรรมและสิทธิมนุษยชน โดยมีบทบาทในฐานะประธานคณะทำงานพิจารณาแก้ไข พ.ร.บ.ตำรวจ อีกด้วย
ต่อมาในปี พ.ศ. 2557 มีพระบรมราชโองการโปรดเกล้าฯ  พระราชทานยศเป็นพลตำรวจเอกเป็นกรณีพิเศษ
เจ้าอินทโฉม
เจ้าอินทโฉม หรือ อินทโสม (ເຈົ້າອິນທະໂສມ) เป็นพระมหากษัตริย์องค์ที่ 3 แห่งราชวงศ์ล้านช้างหลวงพระบาง พระมหากษัตริย์และพระบรมวงศานุวงศ์ส่วนใหญ่ของราชวงศ์หลวงพระบาง รวมทั้งในสมัยราชอาณาจักรลาว ล้วนสืบเชื้อสายมาจากพระองค์
พระประวัติ
เจ้าอินทโฉม เป็นโอรสของ เจ้าราชวงษ์ และ เจ้านางจันทรกุมารี ขนิษฐาใน เจ้าอินทกุมาร เจ้าเมืองศรีฟ้าวาหะหัวขาว(เชียงรุ่ง) พระราชบิดาของพระองค์ลักลอบเป็นชู้ กับ พระชายาของพระอัยกา คือ พระเจ้าสุริยวงศาธรรมิกราช พระบิดาจึงถูกโทษประหาร เป็นเหตุให้ อาณาจักรล้านช้าง ขาดรัชทายาทที่ชัดเจน ขณะนั้น พระเจ้ากิ่งกิสราช และ เจ้าอินทโฉม ซึ่งเป็นพระราชนัดดาใน พระเจ้าสุริยวงศาธรรมิกราช ทรงพระเยาว์อยู่มาก ทำให้เกิดความปั่นป่วนและแย่งชิงเชื้อพระวงศ์มาเป็นพวกตน บางองค์ได้หลบหนีออกนอกราชอาณาจักร การแย่งชิงราชสมบัติหลังการสวรรคตของ พระเจ้าสุริยวงศาธรรมิกราช นำไปสู่การแยกอาณาจักรล้านช้างเป็น 3 อาณาจักรในที่สุด เมื่อครั่งที่พระเชษฐา( พระเจ้ากิ่งกิสราช) ขึ้นครองราชสมบัติล้านช้างหลวงพระบางพระองค์กับ เจ้าองค์คำได้ร่วมกันก่อกบฏ แต่ไม่สำเร็จจึงได้หนีถูกเนรเทศไปอยู่ครองเมืองเชียงขอม เมื่อพระเจ้ากิ่งกิสราช สวรรคตลง เหล่าขุนนางได้เชิญ  เจ้าองค์คำ ขึ้นครองราชสมบัติ พระองค์จึงได้รวบรวมไพล่พลมาตีเมืองหลวงพระบางอีกครั่งแต่ เจ้าองค์คำ ไม่คิดสู้จึงได้หนีไปบวชที่เชียงใหม่
พระกรณียกิจ
พงศาวดาลฉบับลูกขุนกล่าวว่า เมื่อ เจ้าอินทโฉม ขึ้นครองเมืองหลวงพระบางก็ไม่ได้อ่อนน้อมต่อญวนเจ้าเวียดนามจึงแต่งให้ องเจียงเทียมตาเจ็ก คุมกองทัพลงมาตีเมืองหลวงพระบาง เจ้าอินทโฉมจึงให้ เจ้าอินทรพรหม พระโอรสคุมกองทัพไปต่อรบกับญวน ขับไล่ญวนแตกหนีไป
พระโอรส-พระธิดา
เจ้าอินทโฉม ทรงมีชายาก่อนที่จะทรงครองราชอยู่ ๒ ท่าน คือ เจ้านางอุบะ และพระธิดาในเจ้าอินทรกุมาร เมืองได้ครองราชจึงได้เชิญ เจ้านางแทนสาว และ เจ้านางแทนคำ มาเป็นอัครมเหสี ทรงมีโอรสธิดาทั้งหมด 17 พระองค์
ฮิลบิลลี จิม
เจมส์ มอร์ริส (James Morris; July 5, 1952) นักมวยปล้ำอาชีพที่เกษียณอายุและนักจัดวิทยุชาวอเมริกัน เป็นที่รู้จักภายใต้ชื่อบนสังเวียน ฮิลบิลลี จิม (Hillbilly Jim) เขาเป็นที่รู้จักในการปล้ำให้กับ World Wrestling Federation ตั้งแต่ปี 1984 ถึง 1990 และในซีรีส์ฮิต "Hillbilly Moments"
วันที่ 5 มีนาคม 2018 เขาได้รับการเสนอชื่อให้เข้าสู่หอเกียรติยศ WWE Hall of Fame ประจำปี 2018
เส้นประสาทรับกลิ่น
ฆานประสาท หรือ ประสาทรับกลิ่น หรือ ประสาทสมองเส้นที่ 1 หรือ เส้นประสาทโอลแฟ็กทอรี (olfactory nerve) เป็นเส้นประสาทสมองคู่แรกจากทั้งหมด 12 คู่ เซลล์ประสาทรับรู้กลิ่นของเส้นประสาทนี้อยู่ในเยื่อเมือกรับกลิ่น (olfactory mucosa) ที่อยู่ด้านบนของโพรงจมูก เส้นประสาทรับกลิ่นประกอบด้วยใยประสาทรับความรู้สึกที่มาจากเซลล์เนื้อเยื่อบุผิวรับกลิ่น (olfactory epithelium) ไปยังออลแฟคทอรี บัลบ์ (olfactory bulb) โดยผ่านรูเปิดเล็กๆ จำนวนมากที่มีลักษณะเหมือนตะแกรงที่เรียกว่า แผ่นคริบิฟอร์ม ของกระดูกเอทมอยด์
เซลล์ประสาทรับกลิ่นเกิดขึ้นตลอดช่วงชีวิต และยืดแอกซอนใหม่ๆ ไปยังออลแฟคทอรี บัลบ์ เซลล์ Olfactory ensheathing glia ห่อหุ้มมัดของแอกซอนเหล่านี้และเชื่อว่าช่วยค้ำจุนให้เข้าไปยังระบบประสาทกลางได้สะดวกขึ้น
ความรู้สึกของกลิ่นมาจากการกระตุ้นของตัวรับกลิ่น (olfactory receptor) โดยการกระตุ้นของโมเลกุลแก๊สซึ่งผ่านเข้าไปในจมูกระหว่างการหายใจเข้า ผลจากกลไกทางไฟฟ้าจะนำกระแสประสาทไปยังออลแฟคทอรี บัลบ์ ซึ่งต่อมาจะส่งกระแสประสาทไปยังส่วนต่างๆ ของระบบรับรู้กลิ่น (olfactory system) และส่วนอื่นๆ ของระบบประสาทกลางผ่านทางออลแฟคทอรี แทร็กท์ (olfactory tract)
เส้นประสาทรับกลิ่นเป็นเส้นประสาทสมองที่สั้นที่สุด และเป็นหนึ่งในสองเส้นประสาทสมองที่ไม่เชื่อมต่อกับก้านสมอง (อีกเส้นหนึ่งคือเส้นประสาทตา)
การทดสอบเส้นประสาทรับกลิ่น
การทดสอบการทำงานของเส้นประสาทรับกลิ่นทำได้โดยให้แพทย์อุดรูจมูกของผู้ป่วยไว้ข้างหนึ่ง และให้กลิ่นที่ฉุน [เช่น กลิ่นกาแฟชื้น (damp coffee essence)] ไว้ใต้รูจมูกข้างที่เปิด สังเกตการตอบสนองการรับรู้กลิ่นของผู้ป่วย และให้ทดสอบแบบนี้กับรูจมูกอีกข้างหนึ่ง
ศูนย์กระจายเสียงแพร่ภาพนานาชาติ
ศูนย์กระจายเสียงแพร่ภาพนานาชาติ (International Broadcasting Center; อักษรย่อ: IBC) เป็นศูนย์กลางสำหรับการกระจายเสียงและการแพร่ภาพ ซึ่งรวมเรียกว่าวิทยุโทรทัศน์ ซึ่งในช่วงระหว่างการแข่งขันกีฬารายการสำคัญ มักจะเปิดทำการควบคู่ไปกับ ศูนย์สื่อมวลชนหลัก (Main Press Center; อักษรย่อ: MPC) ซึ่งเป็นศูนย์กลางสำหรับข่าวสารต่าง ๆ เกี่ยวกับการแข่งขันครั้งนั้น เพื่อเป็นข้อมูลสำหรับผู้สื่อข่าว ในสื่อสิ่งพิมพ์ สื่อประสม สื่อดิจิตอล และสื่อประเภทอื่น ๆ
ไอบีซีในกีฬาโอลิมปิก
การแข่งขันกีฬาโอลิมปิกทุกครั้ง จะมีการตั้งศูนย์กระจายเสียงแพร่ภาพนานาชาติขึ้น เป็นสถานที่จัดทำห้องส่งโทรทัศน์ของผู้รับสิทธิถ่ายทอดจากทั่วโลก โดยทั่วไปมักใช้ศูนย์การประชุมขนาดใหญ่ ดังเช่นศูนย์การประชุมรัฐสภาโลกที่จอร์เจีย (Georgia World Congress Center) ซึ่งใช้สำหรับโอลิมปิกที่แอตแลนตา เมื่อปี พ.ศ. 2539 (ค.ศ. 1996) มีหน่วยบริการกระจายเสียงแพร่ภาพโอลิมปิก (Olympic Broadcasting Services; OBS) เป็นหน่วยงานที่จัดหาวีดิทัศน์และเสียงซึ่งป้อนมาจากแต่ละสนาม, ภาพถ่ายอันสวยงามโดยรอบสถานที่แข่งขัน ตลอดจนเครื่องมือสื่อสารต่าง ๆ เป็นต้น ให้แก่ผู้ถือสิทธิแต่ละรายเหล่านี้ โดยไอบีซีในโอลิมปิกแห่งแรก ตั้งขึ้นสำหรับการแข่งขันที่กรุงโตเกียวของญี่ปุ่น เมื่อปี พ.ศ. 2507 (ค.ศ. 1964) ซึ่งเริ่มมีการถ่ายทอดทางโทรทัศน์ไปทั่วโลกเป็นครั้งแรก
ไอบีซีสำหรับฟุตบอลโลก 2006
ระหว่างฟุตบอลโลกที่เยอรมนีในปี พ.ศ. 2549 (ค.ศ. 2006) ไอบีซีที่ตั้งอยู่ในนครมิวนิก ต้อนรับสื่อมวลชนจาก 190 ประเทศ ศูนย์ดังกล่าวตั้งอยู่ที่ “มิวนิกแฟร์” (Munich Fair) ซึ่งก่อสร้างขึ้นในบริเวณของท่าอากาศยานมิวนิก ปัจจุบันอาคารแห่งนี้เป็นที่รู้จักในชื่อ “ศูนย์แสดงสินค้ามิวนิก” (Munich Exhibition Centre)
ช่องโทรทัศน์และวิทยุ 120 สถานี ทำการกระจายเสียงแพร่ภาพ และรายงานการแข่งขันจากไอบีซีไปยัง 190 ประเทศซึ่งพวกเขาให้บริการ โดยผู้ชมการถ่ายทอดทางโทรทัศน์ มีจำนวนสะสมที่ประมาณ 32,000 ล้านคน ถือเป็นผู้ชมการถ่ายทอดโทรทัศน์เหตุการณ์เดียวกลุ่มใหญ่ที่สุดในโลก ไอบีซีแห่งนี้ปฏิบัติงานตลอดเวลา 24 ชั่วโมงต่อวัน และ 7 วันต่อสัปดาห์ โดยแบ่งส่วนพื้นที่ 30,000 ตารางเมตร แก่ส่วนงานของแต่ละสถานีฯ ซึ่งกั้นแยกไว้ด้วยแผ่นกระดานกับผนังไม้ รวมทั้งประตูเกือบ 700 บาน ซึ่งทั้งหมดทำจากไม้เฟอร์ 966 ตัน และใช้เนื้อที่รวม 22,500 ตารางเมตร นอกจากนี้ ยังมีห้องส่งโทรทัศน์อีก 15 ห้อง
โบเจซาร์ยาครานี!
"โบเจซาร์ยาครานี!" (Бо́же, Царя́ храни́!) เป็นเพลงชาติของจักรวรรดิรัสเซีย และเป็นเพลงชาติของราชรัฐบัลแกเรียในขณะนั้น "โบเจซาร์ยาครานี" ได้รับการคัดเลือกให้เป็นเพลงชาติของจักรวรรดิรัสเซีย จากการประกวดใน ค.ศ. 1833 และถูกแสดงเป็นครั้งแรกในวันที่ 18 ธันวาคม ค.ศ. 1833 ทำนองของ "โบเจซาร์ยาครานี" ถูกประพันธ์โดยนักเล่นไวโอลิน อย่างอะเล็กซีย์ ลูวอฟ โดยเนื้อเพลงถูกประพันธ์โดย วาซิลี จูคอฟสกี นักกวีในราชสำนักรัสเซีย "โบเจซาร์ยาครานี" เป็นเพลงชาติของจักรวรรดิรัสเซียจนกระทั่งเกิดการปฏิวัติรัสเซีย ใน ค.ศ. 1917 หลังจากนั้น "มาร์แซแยซของกรรมกร" ก็ถูกมานำใช้เป็นเพลงชาติของรัสเซีย จนกระทั่งรัฐบาลเฉพาะกาลรัสเซียถูกล้มล้าง
ลัทธิกีดกันทางเพศ
เพศนิยม (sexism) หรือ การกีดกันทางเพศ หมายถึงการแบ่งแยกทางเพศและเลือกที่รักมักที่ชังต่อเพศใดเพศหนึ่ง แต่ส่วนใหญ่จะมีผลกระทบต่อผู้หญิงและเด็กหญิงมีความเห็นร่วมกันอย่างชัดเจนและกว้างในหมู่นักวิชาการในสาขาต่าง ๆ ที่เกี่ยวกับเรื่องเพศ ซึ่งหมายถึงการเลือกปฏิบัติต่อสตรีและมีผลต่อผู้หญิงเป็นหลัก ดูตัวอย่างเช่น และถูกเชื่อมโยงกับการเหมารวมและบทบาททางเพศ และอาจรวมถึงความเชื่อที่ว่าเพศหนึ่งมีความเหนือกว่าอีกเพศ การกีดกันทางเพศที่รุนแรงอาจส่งเสริมการคุกคามทางเพศ การข่มขืนและความรุนแรงทางเพศรูปแบบอื่น ๆ
แหล่งกำเนิดคำและคำจำกัดความ
“Sexism” เป็นคำที่เริ่มใช้กันราวกลางคริสต์ศตวรรษที่ 20 คือคติความเชื่อหรือทัศนคติต่อเพศใดเพศหนึ่งว่ามีความด้อยกว่าอีกเพศหนึ่ง และอาจจะหมายถึงความเกลียดชัง หรือ ความเดียดฉันท์ที่มีต่อเพศใดเพศหนึ่งทั้งหมด นอกจากนั้นก็ยังหมายถึงการใช้สามัญทัศน์ของความเป็นชาย (masculinity) ต่อชาย หรือ ความเป็นหญิง (femininity) ต่อหญิง ที่เรียกว่ามีคุณลักษณะที่มี “อัตวิสัยเชิงเพศนิยม” (chauvinism) -- “อัตวิสัยเชิงบุรุษนิยม” (Male chauvinism) หรือ “อัตวิสัยเชิงสตรีนิยม” (Female chauvinism)
การกีดกันทางเพศ คือ การแบ่งแยก มีอคติหรือค่านิยมบนพื้นฐานของเพศ มักส่งผลกับผู้หญิงและเด็กหญิง ได้รับการระบุว่าเป็น "ความเกลียดชังของผู้หญิง" และ "ความอยุติธรรมต่อผู้หญิง"
การล่าแม่มด
การกีดกันทางเพศอาจเป็นแรงผลักดันที่กระตุ้นการล่าแม่มดระหว่างศตวรรษที่ 15 และ 18 ในสมัยก่อน ยุโรปและในอาณานิคมยุโรปในทวีปอเมริกาเหนืออ้างว่า แม่มดเป็นภัยคุกคามต่อคริสตจักร ความเกลียดชังผู้หญิงในยุคนั้นมีบทบาทในการประหารผู้หญิงเหล่านี้
การใช้เวทมนตร์คาถาผิดกฎหมายในหลายประเทศ รวมทั้งประเทศซาอุดีอาระเบีย ซึ่งมีโทษถึงตาย ในปี ค.ศ. 2011 มีผู้หญิงถูกตัดหัวในข้อหาใช้ "คาถาและเวทมนตร์" การฆาตกรรมหญิงหลังจากถูกกล่าวหาว่าใช้มนตร์ดำยังคงเป็นที่พบเห็นได้ทั่วไปในบางประเทศ ตัวอย่างเช่นในประเทศแทนซาเนียหญิงสูงอายุประมาณ 500 คนถูกฆาตกรรมในแต่ละปีตามข้อกล่าวหาดังกล่าว ผู้หญิงที่ถูกกล่าวหาว่าใช้มนตร์ดำและความรุนแรง มักเป็นกรณีที่มีการเลือกปฏิบัติหลายรูปแบบ เช่นการเลือกปฏิบัติโดยพิจารณาจากเพศ ที่มีการแบ่งแยกตามวรรณะอย่างในประเทศอินเดียและเนปาลที่มีการก่ออาชญากรรมดังกล่าวเป็นเรื่องที่พบเห็นได้บ่อย
การซ่อนเร้นและกฎการแต่งงานอื่น ๆ
ข้อจำกัดสิทธิสตรีที่แต่งงานแล้วเป็นเรื่องธรรมดาในประเทศตะวันตกจนกระทั่งไม่กี่สิบปีที่ผ่านมา ตัวอย่างเช่น สตรีชาวฝรั่งเศสได้รับสิทธิในการทำงานโดยไม่ต้องได้รับอนุญาตจากสามีในปี ในปี ค.ศ. 1965  และในเยอรมนีตะวันตกได้สิทธินี้ในปี ค.ศ. 1977 ในช่วงยุคฟรังโกของสเปนหญิงที่แต่งงานแล้วต้องได้รับความยินยอมจากสามี (เรียกว่า permiso marital) เพื่อการจ้างงาน การเป็นเจ้าของทรัพย์สิน และการเดินทางออกจากบ้าน กฎนี้ถูกยกเลิกในปี ค.ศ. 1975 ในประเทศออสเตรเลียจนถึงปี ค.ศ. 1983 การทำหนังสือเดินทางของหญิงที่แต่งงานแล้วต้องได้รับอนุญาตจากสามีของเธอก่อน
ผู้หญิงในส่วนต่าง ๆ ของโลกยังคงสูญเสียสิทธิตามกฎหมายหลักการแต่งงาน ตัวอย่างเช่น กฎการแต่งงานของเยเมนระบุว่าภรรยาต้องเชื่อฟังสามีและต้องไม่ออกจากบ้านโดยไม่ได้รับอนุญาต ในอิรักกฎหมายอนุญาตให้สามี "ลงโทษ" ภรรยาของพวกเขาอย่างถูกกฎหมาย ในสาธารณรัฐประชาธิปไตยคองโกประมวลกฎหมายครอบครัวระบุว่าสามีเป็นหัวหน้าครัวเรือน ภรรยาเป็นต้องเชื่อฟังสามีของเธอ ภรรยาต้องอยู่กับสามีของเธอที่ใดก็ตามที่เขาเลือกที่จะมีชีวิตอยู่ และภรรยาจะต้องได้รับอนุญาตจากสามีของตนเพื่อนำคดีไปสู่ศาลหรือดำเนินการฟ้องร้องอื่น ๆ
การล่วงละเมิดและการเลือกปฏิบัติต่อสตรีในการแต่งงานมักมีรากฐานมาจากการจ่ายเงิน เช่น สินสอดทองหมั้น ราคาเจ้าสาว และสินสมรส การทำธุรกรรมเหล่านี้มักใช้เพื่อควบคุมการบังคับข่มขู่ของภรรยาโดยสามีของเธอและทำให้เขามีอำนาจเหนือเธอ ตัวอย่างเช่นมาตรา 13 ของประมวลกฎหมายสถานะส่วนบุคคล (ตูนิเซีย) ระบุว่า "สามีจะไม่ผิดนัดในการชำระหนี้ให้แก่หญิงสาวที่บังคับให้แต่งงาน" หมายความว่าถ้ามีการจ่ายเงินให้หญิงสาวแล้วการข่มขืนในการแต่งงานอาจทำได้ นักวิจารณ์ได้ตั้งข้อสงสัยเกี่ยวกับสิทธิสตรีในตูนิเซียและภาพลักษณ์ในฐานะประเทศที่ก้าวหน้าในภูมิภาค ซึ่งเป็นที่ถกเถียงกันว่าการเลือกปฏิบัติต่อผู้หญิงยังคงมีอยู่มาก
การลงคะแนนเสียงและการเมือง
เพศได้รับการใช้เป็นเครื่องมือในการเลือกปฏิบัติต่อสตรีในด้านการเมือง การลงคะแนนเสียงของสตรีไม่เคยมีจนกระทั่งปี ค.ศ. 1893 เมื่อนิวซีแลนด์เป็นประเทศแรกที่ให้สิทธิสตรีในการออกเสียงลงคะแนน ประเทศซาอุดิอาระเบียเป็นประเทศล่าสุดนับถึงเดือนสิงหาคม ค.ศ. 2015 ที่ขยายสิทธิในการลงคะแนนให้ผู้หญิงใน ค.ศ. 2011 บางประเทศในแถบตะวันตกอนุญาตให้ผู้หญิงลงคะแนนเสียงได้เพียงไม่นาน ยกตัวอย่างเช่น สตรีชาวสวิสได้รับสิทธิ์ในการลงคะแนนเลือกตั้งรัฐบาลกลางในปี ค.ศ. 1971  สตรีชาวฝรั่งเศสได้รับสิทธิในการลงคะแนนเสียงในปี ค.ศ. 1944  ในกรีซผู้หญิงได้รับสิทธิออกเสียงในปี ค.ศ. 1952 ในลิกเตนสไตน์ผู้หญิงได้รับสิทธิในการออกเสียงลงคะแนนในปี ค.ศ. 1984 ผ่านการลงประชามติในปี ค.ศ. 1984
ทุกวันนี้ ในขณะที่ผู้หญิงเกือบทุกคนมีสิทธิลงคะแนนเสียง การมีส่วนร่วมของผู้หญิงในการเมืองยังต้องการการแก้ไข การศึกษาวิจัยต่างแสดงให้เห็นว่า ในระบอบประชาธิปไตยหลายแห่งรวมทั้งออสเตรเลีย แคนาดา และสหรัฐอเมริกา ผู้หญิงยังถูกมองด้วยทัศนคติทั่วไปของสังคมในสื่อ ปัญหาบางอย่าง (เช่น การศึกษา) มีแนวโน้มที่จะเชื่อมโยงกับผู้สมัครเพศหญิง ในขณะที่ประเด็นอื่น ๆ (เช่นภาษี) อาจเชื่อมโยงกับผู้สมัครชาย นอกจากนี้ คุณสมบัติส่วนบุคคลของผู้สมัครหญิง เช่น การรูปร่างหน้าตา และบุคลิกภาพผู้สมัครเพศหญิงมักถูกพูดถึง รวมทั้งได้รับการวิจารณ์ว่า ชอบใช้อารมณ์ตัดสินและต้องพึ่งพาผู้อื่น เพศนิยมทางการเมืองยังแสดงให้เห็นในความไม่สมดุลของอำนาจในการร่างกฎหมายระหว่างชายและหญิง
การกีดกันทางเพศในอาชีพ
การกีดกันทางเพศในอาชีพหมายถึงการเลือกปฏิบัติด้วยคำพูดหรือการกระทำตามเพศของบุคคลนั้นในที่ทำงาน รูปแบบหนึ่งของการกีดกันทางเพศในอาชีพคือการเลือกปฏิบัติด้านค่าจ้าง ใน ค.ศ. 2008 องค์การเพื่อความร่วมมือทางเศรษฐกิจและการพัฒนา (OECD) พบว่าในขณะที่อัตราการจ้างงานของผู้หญิงมีการขยายตัวและการจ้างงานโดยระบุเพศและความเหลือมล้ำในค่าจ้างลดลงเกือบทุกที่ แต่โดยเฉลี่ยแล้วผู้หญิงยังมีโอกาสน้อยกว่าที่จะถูกจ้างงานอยู่ 20% และได้รับค่าจ้างน้อยกว่าผู้ชายอยู่ 17%  นอกจากนี้ยังพบว่า แม้ประเทศในกลุ่ม OECD เกือบทุกประเทศรวมทั้งสหรัฐ ได้จัดตั้งกฎหมายต่อต้านการเลือกปฏิบัติ กฎหมายเหล่านี้ก็ยากที่จะบังคับใช้
การกีดกันคนข้ามเพศ
คนข้ามเพศต่างโดนกีดกันและถูกคุกคามในที่ทำงาน ต่างจากการกีดกันทางเพศ การปฏิเสธการว่าจ้างหรือไล่พนักงานออกเพราะอัตลักษณ์ทางเพศไม่ผิดกฎหมายในหลายรัฐของสหรัฐ
เทศบาลเมืองสุโขทัยธานี
สุโขทัยธานี เป็นเทศบาลเมืองแห่งหนึ่งในอำเภอเมืองสุโขทัย จังหวัดสุโขทัย จัดตั้งขึ้นเมื่อ พ.ศ. 2480 และก่อตั้งสำนักงานเมื่อ พ.ศ. 2501 มีพื้นที่ 3.5 ตารางกิโลเมตร ตั้งอยู่ริมสองฝั่งแม่น้ำยม ครอบคลุมพื้นที่ตำบลธานีทั้งตำบล เป็นองค์กรปกครองส่วนท้องถิ่นที่ตั้งศาลากลางจังหวัดสุโขทัย
ที่ตั้งและอาณาเขต
อยู่ทางภาคกลางตอนบน อยู่ห่างจากกรุงเทพมหานครตามทางหลวงแผ่นดินหมายเลข 101 ระยะทาง 440 กิโลเมตร
กล้องโทรทรรศน์อวกาศจันทรา
กล้องโทรทรรศน์อวกาศจันทรา หรือ หอดูดาวรังสีเอกซ์จันทรา (Chandra X-ray Observatory) เป็นดาวเทียมของนาซา ที่มีอุปกรณ์ตรวจจับที่สามารถตรวจจับรังสีเอกซ์ได้ จึงเป็นประโยชน์อย่างมากสำหรับการศึกษารังสีเอกซ์ในห้วงอวกาศ ถูกส่งขึ้นสู่อวกาศโดยยาน STS-93 เมื่อวันที่ 23 กรกฎาคม ค.ศ. 1999 ตั้งชื่อตามสุพรหมัณยัน จันทรเศขร นักดาราศาสตร์ทฤษฎีชาวอินเดีย
บิกบราเธอร์
บิ๊ก บราเธอร์ (Big Brother) เป็นเกมเรียลลิตีโชว์ที่นำผู้เข้าแข่งขันประมาณ 12 คน มาใช้ชีวิตด้วยกันในบ้านหลังหนึ่ง เป็นเวลา 100 กว่าวัน โดยมีกล้องมากกว่า 30 กว่าตัวคอยสอดส่องพฤติกรรมของคนในบ้าน และคนในบ้านถูกตัดขาดจากโลกภายนอก และไม่มี โทรศัพท์ โทรทัศน์ วิทยุ และสื่อต่าง ๆ ในบ้านบิกบราเธอร์
บิกบราเธอร์ เริ่มขึ้นที่ประเทศเนเธอร์แลนด์ ในเดือนกันยายน ปี พ.ศ. 2542 เมื่อมีกระแสตอบรับอย่างล้นหลามจากผู้ชมทั่วประเทศ ทำให้เกมดังกล่าว โด่งดังจนประเทศอื่น ๆ ซื้อลิขสิทธิ์ ไปเล่นในประเทศท้องถิ่น เช่น สหรัฐเอมริกา อังกฤษ อิตาลี ฝรั่งเศส สวีเดน เยอรมัน รวมไปถึง ไทย
ลักษณะรายการ
ภายในบ้าน จะมีผู้ควบคุม โดยใช้สรรพนามแทนตัวว่า "บิกบราเธอร์" โดยมีเสียงคำสั่งเริ่มต้นเป็นเอกลักษณ์ด้วยคำว่า "นี่คือ บิกบราเธอร์" คอยมอบภารกิจต่าง ๆ มอบให้แก่ผู้เข้าแข่งขันทุกคนในบ้าน รวมถึงคอยควบคุมผู้เข้าแข่งขันตามกฎกติกาในบ้าน ซึ่งการมอบภารกิจนั้น ส่วนใหญ่เป็นกิจกรรมที่จะต้องทำร่วมกันทั้งหมด หรือบางครั้งอาจกำหนดให้เฉพาะคน โดยมุ่งการสร้างผลกระทบสำหรับคนในบ้าน ซึ่งจะสะท้อนให้ผู้เข้าแข่งขัน แสดงความรู้สึก อารมณ์ และธรรมชาติของตนเองออกมามากขึ้น โดยในแต่ละภารกิจที่มอบให้นั้น จะมีเงื่อนไขต่าง ๆ ที่จะต้องทำให้สำเร็จ ถ้าภารกิจสำเร็จ ก็จะได้รางวัล แต่ในทางกลับกัน ถ้าภารกิจล้มเหลว ก็จะถูกลงโทษ ในทุกๆสัปดาห์
นอกจากนั้น ในแต่ละวัน ผู้เข้าแข่งขันจะถูกกำหนดให้เข้า "ห้องเปิดใจ" เพื่อเล่าถึงความรู้สึกต่าง ๆ ต่อผู้เข้าแข่งขันคนอื่นๆในบ้าน รวมถึงความรู้สึกและความคิดเห็นในเหตุการณ์ต่างๆ ที่อยากจะบอก หรือพูดคุย ระบายความในใจกับบิกบราเธอร์
ผู้ที่ถูกเสนอชื่อให้ออกจากบ้าน จะมีสิทธิอยู่ในบ้านหลังนี้ต่อได้ จากการโหวตของผู้ชมทั่วประเทศ โดยการโหวตผ่านทางระบบ sms เป็นระยะเวลา 1 สัปดาห์ หลังจากนั้นเมื่อถึงสัปดาห์ที่จะมีการออกจากบ้านครั้งต่อไป จะสรุปผลจากคะแนนโหวตที่ได้จากผู้ชม
โดยผู้ที่มีคะแนนเสียงที่ทางผู้ชมโหวตให้อยู่ในบ้านต่อน้อยที่สุด ก็จะต้องออกจากบ้านไป (สำหรับในต่างประเทศ ผู้ที่มีคะแนนเสียงที่ทางผู้ชมโหวตให้ออกจากบ้านมากที่สุด จะต้องออกจากบ้านไป)
เมื่อผู้เข้าแข่งขันถูกโหวตออกในแต่ละสัปดาห์ จนในสัปดาห์สุดท้าย ซึ่งจะเหลือผุ้เข้าแข่งขัน 3 คนสุดท้าย จะมีการโหวตจากผู้ชมทั่วประเทศอีกครั้ง เพื่อหาผู้ชนะบ้านบิกบราเธอร์ เมื่อมาถึงวันสุดท้ายของการแข่งขัน ซึ่งผู้ที่ได้รับคะแนนเสียงจากผู้ชมทั่วประเทศมากที่สุด จะเป็นผู้ชนะ
สำหรับผู้ชนะ จะได้รับ เงินสดเป็นจำนวนกว่า 1,000,000 บาท บ้าน 1 หลัง และรถยนต์ 1 คัน มูลค่าทั้งหมด ถึง 3,000,000 บาทขึ้นไป โดยประมาณ
บิ๊ก บราเธอร์ ประเทศไทย
ประเทศไทย ได้ซื้อลิขสิทธิ์บิ๊ก บราเธอร์ออกอากาศ ครั้งแรกเมื่อวันที่ 2 เมษายน พ.ศ. 2548 และออกอากาศวันสุดท้ายเมื่อวันที่ 16 กรกฎาคม พ.ศ. 2548 โดยบริษัท กันตนา กรุ๊ป จำกัด (มหาชน) โดยมี ศรัณยู วงษ์กระจ่าง เป็น พิธีกรประจำรายการ ออกอากาศ ทาง ยูบีซี เคเบิลทีวี แบบเรียลไทม์ ตลอด 24 ชั่วโมง และ เสนอไฮไลท์ทาง ไอทีวี ใช้กล้องถ่ายทำจำนวน​ 26 ​ตัว ทีมงานผลิตถึง​ 200​ คน ในบ้านที่ใช้เก็บตัว​ 12 ​ผู้เข้าแข่งขันที่กันตนา​มูฟวี่​ทาวน์​ (คัดจากคน60,000คนทั่วประเทศ) ในคอนเซ็ปต์การถูกจับตามองตลอด​ 2,4 ชั่วโมง หรือ 100 วันที่แข่งขัน แต่ละคนจะต้องนำเสื้อผ้าและของใช้ส่วนตัวเข้าไปอยู่ในบ้าน "Big Brother" เอง รวมทั้งต้องอยู่ร่วมกันกับคน ทั้ง​12 คน​ที่ไม่เคยรู้จักกันมาก่อน​ในบ้านที่ปิดล้อมด้วยกำแพงสูงเป็น​เวลา​100 หนึ่งซีรีส์)​และถูกตัดขาดจากโลกภายนอกโดยสิ้นเชิง พฤติกรรมทุกอย่างของพวกเขาในแต่ละวันไม่สามารถหลุดพ้นจากสายตาของผู้ชมได้​
บิ๊ก บราเธอร์ ประเทศไทย จัดการแข่งขันมาแล้ว 2 ครั้ง มีผลการแข่งขันดังนี้ คือ
มีผู้เข้าแข่งขันทั้งหมด จำนวน 12 คน ผู้เข้าแข่งขันที่เป็นที่กล่าวขวัญที่สุด คือ ** '''หยินมี่ เทียนพันษา สนณ์ณกิตตน์กุล เป็นผู้เข้าแข่งขันคนแรกที่ออกจากบ้านเพราะทำผิดกฎของบีบี อย่างไม่ยุติธรรม และเป็นผู้ที่มีแฟนคลับโหวดให้กลับเข้ามาทุกครั้ง เป็นสีสัน และทำให้รายการสนุก เมื่อเธอออกจากรายการก็ทำให้ สีสันและคนติดตามน้อยลง
ภารกิจของซีรีส์ 1 ที่ถูกแฟนคลับจับตาดูและพูดถึงมากที่สุด คือ ภารกิจขุดลอกบ่อดินให้เสร็จในหนึ่งคืน ซึ่งกดดันผู้เข้าแข่งขันมากที่สุด
มีผู้เข้าแข่งขันเริ่มต้นทั้งหมด 14 คน แล้วคัดออกใน 24 ชม. 1 คน และคัดออกอีก 1 คน ใน 72 ชม. แรกของการแข่งขัน
ในสัปดาห์ที่ 2 เกด งามเนตร หิรัญชนะโชติ ได้ออกจากบ้านเพราะท้าทายอำนาจบีบี ส่งผลให้ต้องหาผู้เข้าแข่งขันมาแทนเกด ซึ่งผู้ที่มาแทนเกดคือ อุ้ม พรรณี สีดาฮด ซึ่งทำให้บิก บราเธอร์ปีที่ 2 มีผู้เข้าแข่งขันรวมทั้งสิ้น 15 คน
ภารกิจของซีรีส์ 2 ที่ถูกแฟนคลับจับตาดูและพูดถึงมากที่สุด คือ ภารกิจ BB Soldiers ฝึกความอดทนตลอด 7 วัน ซึ่งกดดันผู้เข้าแข่งขันมากที่สุด
ตารางการเสนอชื่อ ฤดูกาลที่ 2
Notes:
สมาชิกในบ้านได้ทำการโหวตเพื่อหาผู้ที่จะต้องออกจากบ้านซึ่งผลคะแนนรวมทำให้ออยถูกโหวต
ออกจากบ้านด้วยคะแนนเสียง 4 ต่อ 14 เสียงและเธอเป็นคนแรกที่ต้องออกจากการแข่งขันของ BB2 ประเทศไทย
ในวันที่ 5 ของสัปดาห์ที่ 1 มีการออกเสียงเสนอชื่ออีกครั้งโดยผู้ที่มีผลคะแนนจากทุกคนในบ้าน
มากที่สุดคือโจด้วยคะแนนเสียง 4 ต่อ 13 เสียงและต้องออกจากการแข่งขันเป็นคนที่สอง
คะแนนโหวตถูกยกเลิกเนื่องจากเกดเธอนั้นได้ขอที่จะออกจากการแข่งขันและโอ๊ตทำผิดกฎของ
บ้านบิก บราเธอร์ ทำให้บิก บราเธอร์ตัดสินว่าสมควรออกจากบ้าน
บูไม่ได้ทำการเสนอชื่อในสัปดาห์นี้เนื่องจากทางรายการได้ส่งบูไปเป็นทูตวัฒนธรรมแลกเปลี่ยนที่สวีเดน
ปุ๋ยได้รับเลือกให้เป็นผู้ปฏิบัติภารกิจลับ "ฝากเลี้ยง" และสามารถทำภารกิจได้สำเร็จ จึงได้รับรางวัลเป็นสิทธิ์คุ้มกันในการเสนอชื่อครั้งต่อไปและสิทธิ์ในการเลือกสมาชิก 1 คนที่ออกจากการแข่งขันไปแล้วและกลับมาร่วมในภารกิจ "ฝากเลี้ยง" (คือ นุ้ย เบิร์ดเดย์ และ โจ) ให้กลับเข้าบ้านได้อีกครั้ง แต่เนื่องจากปุ๋ยได้ขัดขืนคำสั่งของบิก บราเธอร์ด้วยการเปิดเผยรายชื่อสมาชิกทั้ง 3 คนของภารกิจนี้ก่อนได้รับอนุญาตจากบิก บราเธอร์ เธอจึงถูกลงโทษด้วยด้วยการถูกเสนอชื่อโดยบิก บราเธอร์เองในสัปดาห์นั้นแทน และถูกตัดสิทธิ์ในการเลือกสมาชิกกลับเข้าบ้าน และสิทธิ์นั้นถูกยกให้เป็นของสมาชิกในบ้านที่เหลืออยู่ทั้งหมดออกเสียง ซึ่งผลการออกเสียงได้เลือกให้โจได้กลับเข้าบ้านอีกครั้ง
เจฟออกจากการแข่งขันเนื่องจากเป็นโรคอีสุกอีใส ทางบิก บราเธอร์ได้ทำการโหวตเพื่อหาสมาชิกที่เคย
ออกจากการแข่งไปแล้วกลับมาแข่งแทนเจฟ โดยบูได้รับการโหวตให้กลับมาด้วยคะแนนโหวต 62.31%
3 คนสุดท้ายกับการโหวตจากผู้ชมทั่วประเทศว่าใครสมควรเป็นผู้ชนะ
แฟนคลับ
บิ้กบราเธอร์ แฟนคลับ (Big brother Fan Club - BBFC)  ก่อตั้งขึ้น เมื่อวันที่ 9 เมษายน พ.ศ. 2548 โดยเริ่มต้นจากกลุ่มเล็กๆ ประมาณ 13 คน โดยมีนายจีระนันท์ จิระบุญยานนท์ เป็นคนริเริ่มและก่อตั้ง หลังจากนั้น ก็มีการรวมตัวกันพบปะสังสรรค์ ทำกิจกรรมร่วมกัน รวมถึงแลกเปลี่ยนข่าวสาร โดยมีที่ชุมนุมพบปะหลักๆ ในเว็บบอร์ด บิก บราเธอร์ ซึ่งต่อมาทางรายการได้เปิดรับให้ทางแฟนคลับเข้าร่วมกิจกรรมต่างๆของทางรายการอย่างเป็นทางการ รวมถึงเปิดบ้านบีบี​แฟนคลับ​ Home BBFC ให้กลุ่มแฟนคลับ BBFC โดยเฉพาะ และกิจกรรมที่เป็นที่กล่าวขวัญเป็นพิเศษ คือกิจกรรมเปิดบ้านให้แฟนคลับเข้าชมภารกิจสดๆของผู้เข้าแข่งขัน ซึ่งเป็นเรื่องที่แหวกกฎรายการ Big brother ทั่วโลก ที่เดิมห้ามผุ้เข้าแข่งขันพบสื่อภายนอกโดยสิ้นแชิงตลอดระยะเวลาการแข่งขัน 100 วัน ซึ่งเกิดจากการตัดสินใจของโปรดิวเซอร์ คุณอนันต์ จันทร์วาววาม โดยความยินยอมของเจ้าของลิขสิทธิ์เอนเดอมอล เนื่องจากลักษณะรายการเป็น Realtime ซึ่งออกอากาศสดตลอดเวลา
กลุ่มแฟนคลับที่เกิดขึ้นเป็นการรวมกลุ่มของผุ้ชมรายการที่ติดตามชมรายการ โดยแยกได้เป็นกลุ่มหลักซึ่งเป็นแฟนคลับของรายการโดยเฉพาะ หมายถึงชอบดูและติดรายการบิกบราเธอร์ โดยไม่เจาะจงเชียร์ใครเป็นพิเศษ (ส่วนใหญ่เคยชมรายการบิก บราเธอร์ในประเทศอื่นๆมาแล้ว) และรวมถึงกลุ่มย่อยๆซึ่งสนใจเชียร์ผู้เข้าแข่งขันคนหนึ่งคนใดอย่างชัดเจน และแบ่งประเภทสมาชิกออกได้เป็นอีก 2 กลุ่มคือ กลุ่มที่เล่นอินเทอร์เน็ต กับกลุ่มที่เป็นผู้ชมทั่วไปที่ไม่ได้เข้าอินเทอร์เน็ต สำหรับเว็บบิกบราเธอร์ แฟนคลับ (Big brother Fan Club - BBFC) มีสมาชิกทั้งหมด 24,682 คน มีหัวข้อกระทู้ทั้งหมด 613,111 กระทู้ มีการตอบกระทู้ทั้งหมด 29,669 หัวข้อ ส่วนสมาชิกทั่วไปมีจำนวนที่ลงทะเบียนจริงประมาณสี่หมื่นคนทั่วประเทศ ซึ่งเป็นอาจนับว่าเป็นผลกระทบและลักษณะการตอบสนองของคนดู หลังจากการที่มีรายการเรียลลิตี้เข้ามาเมืองไทยอย่างเป็นทางการและเกิดพฤติกรรมแบบใหม่ในการติดตามชมของคนดูขึ้นมา
บทบาทของรายการเชิงวิชาการ
เคสของภารกิจต่างๆในรายการบิ้ก บราเธอร์ได้ถูกนำมาเป็นกรณีศึกษาพฤติกรรมของผู้เข้าแข่งขัน รวมถึงพฤติกรรมตอบสนองของคนดู โดยการริเริ่มของนายจีระนันท์ จิระบุญยานนท์ ในแง่จิตวิทยาบุคคล ต่อมาภารกิจต่างๆ ในรายการ ได้ถูกนำมาใช้เป็นกรณีศึกษาของคณะนิเทศศาสตร์ มหาวิทยาลัยธุรกิจบัณฑิตย์ และคณะสังคมศาสตร์ มหาวิทยาลัยเกษตรศาสตร์ เนื่องจากเป็นเคสตัวอย่างในสภาวะปิดที่สังเกตการณ์ได้ง่ายสำหรับนักศึกษา นอกจากนั้นก็ยังถูกนำมาเป็นเคสวิเคราะห์ทางจิตวิทยา และบทความเกี่ยวกับพฤติกรรมบุคคลอีกหลายแห่ง นับเป็นการนำมาประยุกต์ใช้ในการศึกษาที่ได้ผลและเกิดประโยชน์ในแง่จิตวิทยาที่น่าสนใจอย่างหนึ่ง
กองเรืออูที่ 1
กองเรืออูที่ 1 (1. Unterseebootsflottille; 1st U-boat flotilla) หรือที่รู้จักกันในชื่อ กองเรือเวดดีเกน เป็นหน่วยเรืออูที่หนึ่งในครีคส์มารีเนอ (กองทัพเรือ) ของนาซีเยอรมนี ซึ่งก่อตั้งเมื่อวันที่ 27 กันยายน ค.ศ. 1935 ภายใต้การบังคับบัญชาของเฟรกัทเทนคาพีเท็น คาร์ล เดอนิทซ์ โดยได้รับการตั้งชื่อเพื่อเป็นเกียรติแก่คาพีเท็นล็อยท์นันท์ อ็อทโท เวดดีเกน ซึ่งเวดดีเกนเป็นผู้บัญชาการเรืออูในช่วงสงครามโลกครั้งที่หนึ่ง และเขาเสียชีวิตเมื่อวันที่ 18 มีนาคม ค.ศ. 1915 หลังจากเรือดำน้ำอู-29 ของเขาถูกเรือหลวงเดรดนอตซึ่งเป็นเรือประจัญบานของสหราชอาณาจักรกระแทกในทะเลเหนือ
กองเรือในตอนแรกประกอบด้วยGS อู-9 (1935) เท่านั้นซึ่งเป็นเรือแบบ IIเบ ที่ประจำการเมื่อวันที่ 21 สิงหาคม ค.ศ. 1935 ต่อมา เรือGS อู-1 (1935) ถึงGS อู-12 (1935) ได้รวมอยู่ในกองเรือ แต่อู-1 ถึงGS อู-6 (1935) ใช้เป็นเรือฝึกเท่านั้น และติดอยู่กับโรงเรียนฝึกเรืออูในน็อยชตัท ซึ่งเดิมตั้งอยู่ที่คีลตั้งแต่เดือนกันยายน ค.ศ. 1935 ถึงเดือนพฤษภาคม ค.ศ. 1941 กระทั่งย้ายไปที่แบร็สต์ ประเทศฝรั่งเศส ในเดือนมิถุนายน ค.ศ. 1941 ส่วนในเดือนกันยายน ค.ศ. 1944 กองเรือถูกปลดประจำการ และเรือที่เหลือถูกจำแนกไปยังกองเรืออื่น ๆ
ดัชชีซัคเซิน
ดัชชีซัคเซิน (Herzogtum Sachsen) เป็นปฐมดัชชี (Stem duchy) คาโรแล็งเชียงของปลายยุคกลางตอนต้นที่มีบริเวณครอบคลุมนีเดอร์ซัคเซิน, นอร์ธไรน์-เวสต์ฟาเลีย และ ซัคเซิน-อันฮัลท์ และส่วนใหญ่ของชเลสวิช-ฮ็อลชไตน์
ต่อมาดัชชีซัคเซินก็เป็นรัฐในเครือจักรวรรดิโรมันอันศักดิ์สิทธิ์ ที่ปกครองโดยดยุกแห่งซัคเซิน
วัดเกษมสุริยัมนาจ
วัดเกษมสุริยัมนาจ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ในตำบลบางเลน อำเภอบางเลน จังหวัดนครปฐม
วัดเกษมสุริยัมนาจ เดิมชื่อ วัดท่าโนรี หลังจากผูกพัทธสีมาฝังลูกนิมิตแล้วเปลี่ยนชื่อเป็น "วัดเกษมสุริยัมนาจ" ตั้งวัดเมื่อ พ.ศ. 2444 ได้รับพระราชทานวิสุงคามสีมา เมื่อวันที่ 3 พฤศจิกายน พ.ศ. 2538
วัดมีพระพุทธรูปที่ชาวบ้านนับถือกันว่าศักดิ์สิทธิ์ สำหรับตั้งในพิธีขอฝน องค์พระเป็นหินหยกสีเขียวแกะสลัก ชื่อว่า หลวงพ่อพระคันธารราษฎร์ วัดเกษมสุริยัมนาจแป็นสถานที่สวยงามแห่งหนึ่งและยังเป็นสถานที่ถ่ายทำละครดังหลายเรื่องอาทิเรื่อง ไกรทอง ศาลาการเปรียญของวัดมีอายุกว่าร้อยปี ได้รับการบูรณะช่วง พ.ศ 2530–2532 ต่อมา พ.ศ. 2564 ได้จัดสร้างหลังคาศาลาการเปรียญขึ้นใหม่แทนหลังคาอันเก่าที่เสื่อมสภาพตามกาลและเวลา
ภัสราวลี ธนกิจวิบูลย์ผล
ภัสราวลี ธนกิจวิบูลย์ผล (เกิด พ.ศ. 2539) เป็นนักศึกษาและนักเคลื่อนไหว หนึ่งในผู้นำของกลุ่มคณะราษฎร 2563 แล้วเริ่มต้นการเคลื่อนไหวปฏิรูปสถาบันกษัตริย์ ที่ทลายเพดานการเคลื่อนไหวแบบเดิมอย่างสิ้นเชิง จากการประท้วงในประเทศไทย พ.ศ. 2563–2565
ชีวิตช่วงแรก
ภัสราวลีเกิดเมื่อปี พ.ศ. 2539 มีพื้นเพเป็นชาวอำเภอพระพุทธบาท จังหวัดสระบุรี เธอศึกษาอยู่ชั้นปีที่ 4 คณะวิศวกรรมศาสตร์ (สาขาวิชาวิศวกรรมโยธา) มหาวิทยาลัยเทคโนโลยีมหานคร
เธอเป็นนักศึกษาคณะวิศวกรรมศาสตร์ ม.เทคโนโลยีฯ พ่อเป็นผู้รับเหมาก่อสร้าง ส่วนแม่ประกอบอาชีพค้าขาย เธอเริ่มสนใจการเมืองเมื่อ 1 ปี ให้หลังจากการรัฐประหารของพลเอก ประยุทธ์ จันทร์โอชา เมื่อปี พ.ศ. 2557
ภัสราวลีเล่าว่า ตนเองเป็นหญิงสาวที่รักสวยรักงาม และใช้วิธีนอนพักผ่อนให้เพียงพอ เพื่อสร้างพลังงานให้พร้อมลุยในแต่ละวัน และมีกำลังไปร่วมชุมนุมทางการเมือง ร่วมเคลื่อนไหวชุมนุมทางการเมือง พร้อมคดีที่ติดตัว แต่อุดมการณ์ และแนวทางยังหนักแน่นแจ่มชัด
การเคลื่อนไหวทางการเมือง
หลังจากปี พ.ศ. 2558 เธอมีบทบามร่วมกับเครือข่ายหลายกลุ่มของนักศึกษาที่เรียกร้องประชาธิปไตย ทั้งกิจกรรมชุมนุม รวมไปถึงกิจกรรมเสวนาต่าง ๆ
วันที่ 21 ตุลาคม พ.ศ. 2563 เธอถูกเจ้าหน้าที่ตำรวจนอกเครื่องแบบจับกุมตัว ภายในร้านอาหารแห่งหนึ่ง ในความผิดตามมาตรา 9 แห่ง พ.ร.ก.ฉุกเฉิน จากการชุมนุมที่ราชประสงค์เมื่อวันที่ 15 ตุลาคม มีคดีแรกในชีวิต เนื่องจากการเคลื่อนไหวทางการเมืองคือคดี ‘ฝ่าฝืน พ.ร.ก. ฉุกเฉิน’ และได้รับการปล่อยตัวออกมาแล้ว